पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़ । पंजाब यूनिवर्सिटी में बीकॉम फस्र्ट ईयर में दाखिले के लिए इस बार ऑन लाइन काउंसिलिंग नहीं कराई जाएगी। फॉर्म ऑन लाइन जरूर जमा होंगे, लेकिन काउंसिलिंग फिजिकल होगी। पिछले दो वर्र्षों से ऑनलाइन काउंसिलिंग संबंधित फेल्योर को देखते हुए बीकॉम सेंट्रलाइज्ड एडमिशन कमेटी ने यह फैसला लिया है। यूनिवर्सिटी स्कूल ऑफ ओपन लर्निंग (यूएसओएल) से डॉ. आरके गुप्ता को इस साल को-ऑर्डिनेटर बनाया गया है।
शहर के 11 कॉलेजों में करीब दो हजार सीटों पर सेंट्रलाइज्ड एडमिशन प्रोसेस होगा। वाइस चांसलर प्रो. अरुण ग्रोवर की मंजूरी के बाद बीकॉम की एडमिशन संबंधित शेड्यूल जारी कर दिया जाएगा। पीयू ने ऑनलाइन फॉर्म की फीस बढ़ा दी है। बीते साल 150 रुपए रही फीस इस बार दो सौ रुपए रहेगी।
काउंसिलिंग के वक्त कोई फीस नहीं ली जाएगी। ऑनलाइन फॉर्म की कॉपी जमा कराते हुए ही 200 रुपए का ड्रॉफ्ट लगाने के निर्देश दिए गए हैं। एससी, एसटी स्टूडेंट्स के लिए 50 परसेंट छूट है। इस बार भी 85 परसेंट सीटें चंडीगढ़ और 15 परसेंट बाहरी स्टूडेंट्स के लिए रहेंगी।
ऐसे तय होती है मेरिट
12 वीं में मैथ्स, अकाउंटिंग, इकोनॉमिक्स, कम्प्यूटर साइंस समेत कॉमर्स के हर विषय के लिए चार एक्सट्रा माक्र्स दिए जाते हैं। जो अधिकतम चार विषयों के लिए दिए जाते हैं। उसी आधार पर मेरिट बनती है।
संभावित शेड्यूल
फार्म भरने का समय: 8 से 23 जून
फिजिकल फॉर्म का समय : 26 जून
मेरिट लिस्ट जारी होगी : 30 जून
काउंसलिंग होगी 9, 10, 11, 12
काउंसलिंग: लॉ ऑडिटोरियम, पीयू
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hne_Deva hin_Deva awa_Deva hne_Deva hin_Deva bho_Deva zho_Hant eng_Latn